Tinola

Ang tinola ay isang uri ng Pilipinong sabaw na karaniwang inihahain bilang ulam na sinasabayan ng kanin. Kabilang sa mga sinasahog nito ang manok o isda, mga piraso ng papaya at/o sayote, at mga dahon ng siling labuyo. Tinitimplahan ang sabaw nito ng luya, sibuyas, at patis.  Laquian, Eleanor at Irene Sobreviñas. Filipino Cooking Here and Abroad, nasa wikang Ingles, 1977 (Unang Taon ng Paglilimbag), National Bookstore, Lungsod ng Maynila, Pilipinas, pahina 104 at 192, ISBN 9710800620 Tinotola rin ang isda o iba pang karne.

Mga baryante
Sa mga ibang baryante, maaaring palitan ang manok ng isda, pagkaing-dagat, o baboy. Maaaring palitan din ang berdeng papaya ng sayote o upo. Bukod sa dahon ng labuyo, maaaring sahugin ang mga ibang madahong gulay tulad ng petsay, espinaka, malunggay, mustasa, at iba pa. Maaari rin itong dagdagan ng patatas, kamatis at iba pang sahog.

Mga katulad
Magkahawig ang tinola sa binakol at ginataang manok, ngunit nag-iiba sila sa paggamit ng katas ng buko at gata, ayon sa pagkabanggit. May kaugnayan din ang lauya ng mga Ilokano. Subalit kadalasang ginagamit ang paa ng baboy o baka sa lauya.

Magkahawig na sabaw ang sinabawang gulay (kilala rin bilang utan Bisaya), na sinasahugan ng malunggay at iba pang mga gulay.

Tingnan din
 Sinampalukan
 Nilaga

Mga sanggunian

Kategorya:Lutuing Pilipino